
AULD  DADDY  DARKNESS 

Auld  Daddy  Darkness  creep  frae  his  hole, 
Black  as  a  blackamoor,  blin'  as  a  mole: 
Stir  the  fire  till  it  lowes,  let  the  bairnie  sit, 
Auld  Daddy  Darkness  is  no  wantit  yit. 

See  him  in  the  corners  hidin'  frae  the  licht. 
See  him  at  the  window  gloomin'  at  the  nicht; 
Turn  up  the  gas  licht,  close  the  shutters  a', 
An'  Auld  Daddy  Darkness  will  flee  far  awa'. 

Awa'  to  hide  the  birdie  within  its  cosy  nest, 

Awa'  to  lap  the  wee  flooers  on  their  mither's  breast, 

Awa'  to  loosen  Gaffer  Toil  frae  his  daily  ca', 

For  Auld  Daddy  Darkness  is  kindly  to  a'. 

Steek  yer  een,  my  wee  tot,  ye'll  see  Daddy  then; 
He's  in  below  the  bed  claes,  to  cuddle  ye  he's  fain; 
Noo  nestle  to  his  bosie,  sleep  and  dream  yer  fill. 
Till  Wee  Davie  Daylicht  comes  keekin'  owre  the  hill. 

Black    as  a  black-a-moor, blin'  as  a  mole:  Stir  the  fire  till  it  lowes,  let  the  bairnie  sit, 

